Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3213

8. Szociálpolitika A szociálpolitika jellegébõl adódóan szorosan összefügg a területpolitikával, hiszen célkitûzése a társadalomban meglévõ egyenlõtlenségek mérséklése és az esélyegyenlõség megteremtése. Népességmegtartásra gyakorolt hatásán keresztül kedvezõen hat a versenyképesség, a környezet, a kulturális és épített örökség fenntarthatóságára. A szociálpolitika sajátossága, hogy az ellátórendszer az önkormányzatokhoz kötõdik, így irányításában, finanszírozásában elaprózott. A fejlesztések hatékony végrehajtása és elérhetõségének javítása érdekében alapvetõ erõsíteni az intézményrendszer mûködésének, fejlesztésének, a többi humán ágazattal való szoros együttmûködésének koordinációját, valamint a szociális szolgáltatások on-line alapú fejlesztését, használatának elterjesztését. Törekedni kell az intézményfejlesztés, térségi szociális programok, források regionális szintû kezelésére. – A fejlesztési pólusokban és nagyobb városokban elsõsorban a szuburbanizációs és dezurbanizációs folyamatok felerõsödésével együtt járó slumosodás (fizikai és társadalmi erodálódás) és a lakóhelyi szegregáció problémáira kell választ adni. A leromló belsõ városrészekben a szociális problémák (munkanélküliség, inaktivitás, bûnözés) nagyobb igényt jeleznek a szociálpolitikai megoldásokra. Jelentõs problémát jelent ugyanakkor a városokból kiszoruló alacsony státuszú népesség szegregációja, mely vidékies slumok kialakulásához vezet, ahol a társadalmi problémák koncentráltan jelentkeznek és egyre sürgetõbb beavatkozást igényelnek. A városon belüli népesség, illetve a városból kiszorulók szegregációja gyakran összefüggésben van az etnikai hovatartozással, így a nagyvárosokon belül, illetve a városokon túl, falvakban gettók alakulnak ki, melyek problémáinak kezelése komplex programokkal oldható csak meg. – Jelentõs problémát jelent az aprófalvas térségek, külsõ és belsõ perifériák, elmaradott térségek elöregedése, elnéptelenedése, fogyatékos emberek magára maradása, illetve egyes térségekben a fiatalok magas arányával a szegény rétegek újratermelõdése. Ez utóbbi különösen jelentõs veszély a magas arányú cigány népességgel rendelkezõ térségekben. A szociális intézményi hálózat kiépítése és javítása elengedhetetlen, azonban a probléma kezelése önmagában a szociális intézményekkel nem oldható meg, ehhez más szakpolitikákkal együtt, közösen kell megoldást találni. Fontos továbbá a falugondnoki és tanyagondnoki hálózat fenntartása és továbbfejlesztése, az aprófalvas, illetve tanyás térségek szociális alapellátásának fejlesztése az esélyegyenlõség erõsítése érdekében. – A szociálpolitikai intézkedéseknek elsõsorban a hátrányos helyzetû térségekre kell koncentrálnia. Ezekben a térségekben (elsõsorban Észak-Magyarország, Észak-Alföld, Dél-Dunántúl és belsõ perifériák) az országos szinthez képest magasabb arányban jelentkeznek a szociális ellátások iránti szükségletek. A térségi problémák kezelése szintén fontos a területek népességmegtartó képességének növelése érdekében, hiszen összefüggõ területek elöregedése és az elvándorlás komolyan veszélyezteti mind az életminõség különbségeinek mérséklését, mind a terület versenyképességét. Egyes területek, illetve települések öregedése növeli a szociális ellátórendszer iránti igényt, így az öregedõ népességû területeken önmagában is növelni kell az idõseket érintõ szociális ellátás színvonalát, hogy a szociális ellátáshoz való hozzáférésben az esélyegyenlõség elve érvényesülhessen. Az ország egészére jellemzõ kedvezõtlen demográfiai folyamatok (elöregedés) mellett az ország elmaradott perifériáin a gyermekek és fiatalok (elsõsorban romák) átlagot meghaladó aránya igényli a gyermek- és ifjúsági, családvédelmi szolgálatok fejlesztését, ilyen célú programok végrehajtását.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes